
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 

Domnului deputat


Leon Petru Pop,

Preşedintele Comisiei pentru muncă şi protecţie socială

AVIZ

asupra proiectului de Lege pentru aprobarea Ordonanţei de urgenţă a Guvernului nr. 58/2000 privind unele măsuri pentru întărirea disciplinei salariale şi financiare în regiile autonome, societăţile şi companiile naţionale şi în unele societăţi comerciale cu capital majoritar de stat, în anul 2000



Biroul permanent al Camerei Deputaţilor a transmis, cu adresa nr. 244 din 5 iunie 2000,  Comisiei pentru drepturile omului, culte şi problemele minorităţilor naţionale, în vederea avizării în procedură de urgenţă, proiectul de Lege pentru aprobarea Ordonanţei de urgenţă a Guvernului nr. 58/2000 privind unele măsuri pentru întărirea disciplinei salariale şi financiare în regiile autonome, societăţile şi companiile naţionale şi în unele societăţi comerciale cu capital majoritar de stat, în anul 2000.



În şedinţa din 7 iunie 2000, Comisia a analizat proiectul de lege şi a hotărât să îi acorde aviz favorabil cu următoarele amendamente:



Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    “Proiect de Lege pentru aprobarea Ordonanţei de urgenţă a Guvernului 

nr. 58/2000 privind unele măsuri pentru întărirea disciplinei salariale şi financiare în regiile autonome, societăţile şi companiile naţionale şi în unele societăţi comerciale cu capital majoritar de stat, în anul 2000”.
	    Domnul deputat Şerban Rădulescu-Zoner a propus eliminarea sintagmei 

“în anul 2000” din titlul proiectului de lege; o modificare similiară va fi operată în celelalte texte din cuprinsul Ordonanţei de urgenţă, în care se regăseşte această sintagmă.

    Amendamentul a fost admis de membrii comisiei cu majoritate de voturi.

    Ca urmare, titlul proiectului de lege va avea următoarea redactare:

    “Proiect de Lege pentru aprobarea Ordonanţei de urgenţă a Guvernului 

nr. 58/2000 privind unele măsuri pentru întărirea disciplinei salariale şi financiare în regiile autonome, societăţile şi companiile naţionale şi în unele societăţi comerciale cu capital majoritar de stat”.
	    Pentru  instaurarea unor principii şi norme ferme care să ducă la întărirea disciplinei salariale şi financiare în activitatea agenţilor economici plasaţi sub dispoziţiile Ordonanţei de urgenţă nr. 58/2000, fapt ce nu se va realiza dacă respectivele dispoziţii se limitează doar la anul 2000.

	2.
	    “Anexa nr. 1

    5. Regia Autonomă «Monitorul Oficial»”.
	    Domnul deputat Wittstock 

Eberhard-Wolfgang a propus eliminarea punctului 5 din Anexa 

nr. 1.

    Membrii comisiei au admis amendamentul cu unanimitate de voturi.
	    Regia autonomă “Monitorul Oficial” nu înregistrează pierderi sau arierate; ea este un agent economic generator de profit, iar vărsământele la buget şi impozitul pe profit la nivelul anului 1999 au fost de 60.102 milioane lei”.






Amendamente respinse:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    “Proiect de Lege pentru aprobarea Ordonanţei de urgenţă a Guvernului 

nr. 58/2000 privind unele măsuri pentru întărirea disciplinei salariale şi financiare în regiile autonome, societăţile şi companiile naţionale şi în unele societăţi comerciale cu capital majoritar de stat”. 
	    Domnul deputat Liviu Alexandru Mera a propus completarea titlului proiectului de lege cu expresia “inclusiv băncile comerciale cu capital de stat”.

    Amendamentul a fost respins de membrii comisiei cu 4 voturi pentru, 4 voturi împotrivă şi 1 abţinere.


	   Se impune întărirea disciplinei salariale şi la nivelul acestor instituţii.

	2.
	    “Art. 9 (1) – În bugetele de venituri şi cheltuieli aprobate pentru anul 2000 pentru agenţii economici prevăzuţi la art. 2 şi art. 3 vor fi evidenţiate distinct drepturile băneşti ale managerului, administratorului/

administratorilor, directorului general sau directorului/directorilor, după caz”.
	    Domnul deputat Liviu Alexandru Mera a propus eliminarea sintagmei “după caz”.

    Amendamentul a fost respins de membrii comisiei cu 1 vot pentru, 

7 voturi împotrivă şi 2 abţineri.
	    Sintagma “după caz” ar putea conduce la concluzia că dispoziţiile textului de la alin. (1) al art. 9 nu s-ar aplica obligatoriu tuturor categoriilor de salariaţi enumerate.


PREŞEDINTE,

Marţian Dan

